Francesco Bartolomeo Rastrelli

Roedd Francesco Bartolomeo Rastrelli (Rwseg: Франческо Бартоломео (Варфоломей Варфоломеевич) Растрелли) (1700 ym Mharis Deyrnas Ffrainc - 29 Ebrill 1771 yn St Petersburg, Ymerodraeth Rwsia) yn bensaer Eidalaidd a weithiodd yn bennaf yn Rwsia. Datblygodd arddull hawdd ei adnabod o Faróc Hwyr a oedd yn ysblennydd a mawreddog. Mae ei waith mawr, gan gynnwys Palas y Gaeaf yn St Petersburg a Phalas Catherine yn Tsarskoye Selo yn enwog am eu moethusrwydd ac addurn anhygoel.Bartolomeo Francesco Rastrelli. Encyclopædia Britannica

 Bywgraffiad 
Ym 1716, symudodd Bartolomeo i St Petersburg, Rwsia, ynghyd â'i dad, y cerflunydd Eidalaidd Carlo Bartolomeo Rastrelli (1675-1744). Ei uchelgais oedd cyfuno ffasiwn pensaernïol diweddaraf yr Eidal gyda thraddodiadau arddull Baróc Moscow. Daeth y comisiwn pwysig cyntaf ym 1721 pan ofynnwyd iddo adeiladu palas i'r Tywysog Demetre Cantemir cyn-reolwr Moldavia.

Fe'i penodwyd i swydd uchel bensaer y llys ym 1730. Cafodd ei waith ei ffafrio gan bendefigion benywaidd ei gyfnod, felly cadwodd ei swydd trwy gydol teyrnasiad yr ymerodresau Anna (1730-1740) ac Elizabeth (1741-1762).

Prosiect olaf a mwyaf uchelgeisiol Rastrelli oedd y Convento Smolny yn St Petersburg lle bu'r Ymerodres Elizabeth yn treulio gweddill ei bywyd. Bwriadwyd i dŵr clochdy'r conventio bod yr adeilad talaf yn St Petersburg a Rwsia i gyd. Ond daeth marwolaeth Elizabeth ym 1762 a gobeithion Rastrelli i gyflawni'r dyluniad mawreddog hwn i ben heb ei gwblhau.

Bu'r i'r ymerodres newydd, Catherine II ymwrthod a phensaernïaeth Faróc gan ei ddisgrifio fel hufen chwisg hen ffasiwn", a bu rhaid i'r pensaer oedrannus ymddeol i Courland lle bu'n goruchwylio cwblhau ac addurno'r palasau dugol.

Treuliwyd ei flynyddoedd diwethaf mewn masnach di nod gyda chrefftwyr Eidaleg. Fe'i hetholwyd i Academi'r Celfyddydau Ymerodraethol ychydig fisoedd cyn ei farwolaeth. Mae'r sgwâr o flaen y Convento Smolny wedi dwyn enw Rastrelli ers 1923. Mae'n destun y cyfansoddiad cerddorol, Rastrelli yn St Petersburg, a ysgrifennwyd yn 2000 gan y cyfansoddwr Eidalaidd Lorenzo Ferrero.

 Deg adeilad gan Rastrelli sydd dal i fodoli 
#DelweddEnwLleoliadDyddiad1150x150pxPalas RundālePilsrundāle ger Bauska, Latfia1736—17401764—17672150x150pxPalas JelgavaJelgava, Latfia1738—17401763—17723150x150pxPalas PeterhofPetergof ger St Petersburg, Rwsia1747—1755—135x135pxCapeli Palas PeterhofPetergof  ger St Petersburg, Rwsia1747—17514151x151pxEglwys San Andreas KievKyiv, Wcráin1748—17675168x168pxCwfaint SmolnySt Petersburg, Rwsia1748—17646150x150pxPalas VorontsovSt Petersburg, Rwsia1749—17577150x150pxPalas CatherineTsarskoe Selo (Pushkin), Rwsia1752—1756—150x150pxPafiliwn y FeudwyfaTsarskoe Selo (Pushkin), Rwsia17498150x150pxPalas MariyinskyKyiv, Wcráin175218709150x150pxPalas StroganovSt Petersburg, Rwsia1753—175410150x150pxPalas y GaeafSt Petersburg, Rwsia1754—1762https://books.google.com/books?id=yfPYAQAAQBAJ&pg=PA657

 Adeiladau a dymchwelwyd 

#DelweddEnwNodiadauLleoliadDyddiad1150x150pxAnnenhofAdeiladwyd o goed, wedi'i ddisodli gan Balas Catherine (Moscow)Moscfa, Rwsia17312150x150pxPalas gaeaf AnnaWedi'i ddisodli gan Balas y GaeafSt Petersburg, Rwsia1732—1735dymchwelwyd 17543150x150pxPalas yr hafAdeiladwyd o goed, dymchwelwyd i wneud lle i Gastell Sant MihangelSt Petersburg, Rwsia1741—1744dymchwelwyd 17974150x150pxPalas gaeaf y Kremlindymchwelwyd i wneud lle i Balas Mawr y KremlinKremlin Moscfa, Rwsia1747—1756ailadeiladwyd 1798dymchwelwyd 1837

 Cyfeiriadau 

Categori:Genedigaethau 1700
Categori:Marwolaethau 1771
Categori:Penseiri o Rwsia
Categori:Prosiect Wicipobl